钦定古今图书集成/明伦汇编/氏族典/第450卷 > 《廖用贤尚友录》 > 昝居润
## 钦定古今图书集成/明伦汇编/氏族典/第450卷 > 《廖用贤尚友录》 > 昝居润

按《宋史昝居润传》：“居润，博州高唐人。善书计。后唐长
兴中，隶枢密院为小吏，以谨愿称。周世宗即位，擢为
军器库使。从征高平，以功迁客省使，知青州。恭帝嗣
位，加检校太傅。太祖立，加检校太尉。及征泽潞，命赴
澶州巡警。师还，权知镇州。建隆二年，拜义武军节度。
在镇数年，还京师。乾德四年卒。”